CARTA DECOMPROMÍSEDUCATIU

La carta de compromís educatiu (CCE) de L’Institut Provençana, en el marc del projecte educatiu de centre, té com a finalitat potenciar la comunicació, la participació, la implicació, el compromís i la corresponsabilitat entre els centres i les famílies en l'educació. A més a més, expressa els objectius necessaris per assolir un entorn de convivència i respecte pel desenvolupament de les activitats educatives i els compromisos, amb l’alumne/a i les famílies (en el cas d’alumnat menor d’edat), que s’avenen a adquirir en relació amb els principis que la inspiren.

A més de ser una eina de primer ordre per a la implicació i la participació de l’alumnat, les famílies i el professorat, en el projecte comú que té com a objectius:

* La cohesió social i l’èxit educatiu de tots/es els/les alumnes.
* Compartir amb les famílies els principis i els continguts del projecte educatiu del centre i, si escau, els projectes educatius de l'entorn.
* Millorar la informació i la comunicació entre el centre i les famílies.
* Facilitar a les famílies l'exercici dels seus drets i el compliment dels deures.
* Fomentar la convivència i el bon clima escolar.
* Corresponsabilitzar el centre i la família en l'èxit acadèmic, personal i social dels alumnes i també en el compromís cívic dels infants i joves.

L’alumne/a i el/la director/a del centre SIGNEN que subscriuen i estan d’acord amb tots i cadascun dels punts recollits en aquesta carta de compromís educatiu, conscients que l’educació i l’èxit educatiu implica compartir deures i una acció conjunta i coordinadora entre alumne/a i institut.

# COMPROMISOS PER PART DE L’INSTITUT PROVENÇANA

1. Oferir un servei educatiu públic de qualitat, d’acord amb el Projecte Educatiu de Centre, que respongui a les necessitats i expectatives de l’alumne/a, que el/la formi d’acord amb els estudis escollits i en els valors de la nostra societat.
2. Facilitar que aquesta formació contribueixi al desenvolupament integral de la persona amb respecte a les característiques pròpies de cadascú.
3. Vetllar per fer efectius els drets de l’alumne/a en tots els àmbits.
4. Respectar les conviccions personals i familiars, en el marc dels principis i valors educatius establerts en les lleis.
5. Protegir la intimitat de l’alumne/a i la seva seguretat.
6. Donar a conèixer a l’alumne/a el projecte educatiu del centre (PEC) i les normes d’organització i funcionament per les quals es regeix l’institut (NOFC).
7. Informar l’alumne/a dels criteris d’avaluació del rendiment acadèmic i dels resultats de les avaluacions, una vegada fet a una valoració objectiva.
8. Proposar i adoptar les mesures educatives alternatives o complementàries adients per atendre les necessitats específiques de l’alumne/a, si és el cas.
9. Mantenir comunicació fluïda i constant per informar-lo de l’evolució acadèmica i personal, a banda de les que calgui amb caràcter extraordinari o urgent.
10. Comunicar qualsevol circumstància que sigui rellevant per al seu desenvolupament acadèmic i personal.
11. Atendre en un termini raonable les peticions d’entrevista o de comunicació que formuli l’alumnat i/o les famílies, atenent, en la mesura del possible, la conciliació de la vida familiar i laboral amb l’horari de l’institut.
12. Revisar conjuntament el compliment d’aquests compromisos i, si escau, el contingut, sempre que hi hagi motius.

# COMPROMISOS PER PART DE L’ALUMNE/A

1. Respectar el caràcter propi del centre i reconèixer l’autoritat del professorat i del personal que hi treballa.
2. Col·laborar amb el centre per desenvolupar i afavorir les complicitats que són necessàries per aplicar el projecte educatiu del centre.
3. Respectar les normes específiques de funcionament de l’institut, en particular, les que afecten la convivència escolar i el desenvolupament normal de les classes.
4. Complir el deure bàsic de l’estudi i d’assistència regular i puntual a les activitats acadèmiques, i fer les tasques encomanades pels/per les professors/es.
5. Respectar i fer un ús responsable de les instal·lacions, equipaments i materials del centre, així com les mesures de seguretat necessàries en cada espai.
6. Adreçar-se directament al centre per contrastar les discrepàncies, coincidències o suggeriments en relació a l’aplicació del projecte educatiu.
7. Facilitar al centre les informacions que siguin rellevants per al seu procés d’aprenentatge.
8. Atendre en un termini raonable les peticions d’entrevista o de comunicació que formuli el centre.
9. Adoptar criteris i mesures que puguin afavorir el rendiment acadèmic.
10. Revisar conjuntament amb el centre educatiu el compliment dels compromisos de la carta i, si s’escau, el contingut, sempre que sigui necessari

D’acord amb les Normes d’Organització i Funcionament de Centre (NOFC) formaran part de les cartes de compromís educatiu tots aquells documents addicionals de compromís que signen els/les alumnes.

I, perquè així consti, signem aquesta carta de compromís educatiu, l’alumne/a i el/la director/a del centre.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nom i cognoms i signatura de l’alumne/a:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ramon Murillo Casals

Director de l’Institut Provençana

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nom i signatura Pare/Mare/Tutor/a legal:

L’Hospitalet de Llobregat,\_\_\_\_\_\_ de\_\_\_\_\_\_\_\_\_\_\_\_\_\_\_\_\_\_\_ de 2023